### | | | | --- | --- | | | | | --- | | **Teknik- og Miljøudvalget** 9. maj 2019 Sagsnr. 710-2019-8566 Dok.nr. 710-2019-67370 Sagsbehandler DPABS | | 29.                 Nedrivning af ejendommene [adresse] 12, Hadsten - Åbent

###

|  |  |
| --- | --- |
| Tidl. politisk behandling | BY, 28.03.17, pkt. 44 |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til anlægsbevilling
og rådighedsbeløb i 2019 til nedrivning af ejendommene [adresse] og [adresse] 12, 8370 Hadsten.

Teknik og Kultur har sammen med ekstern rådgiver Søren Rasmussen
Garde foretaget en miljøscreening af [adresse]. På baggrund af
resultater fra screeningen kan udgifter til nedrivning estimeres til 750.000
kr., inkl. retablering af arealet. Udgifter til nedrivning af [adresse]
12 er med nogen usikkerhed overslagsmæssigt opgjort til 500.000 kr. De samlede
udgifter til nedrivning udgør således overslagsmæssigt i alt 1,250 mio. kr.

Der er fra 2018 til 2019 overført et uforbrugt
rådighedsbeløb på 500.000 kr. til uspecificerede byggemodningsudgifter.

For at kunne nedrive de to ejendomme søges rådighedsbeløbet
til byggemodningsudgifter udvidet med 750.000 kr., således at den samlede
anlægssum udgør 1,250 mio. kr.

Nedrivningen af de to ejendomme forventes at kunne
gennemføres sommeren 2019.

**VURDERING**

Ejendommen Vesselbjergvej 15-17, Hadsten

Ejendommen står tom efter Beredskab & Sikkerhed primo
2019 er flyttet til nye lokaler på [adresse] 1 i [adresse].

Bygningen vurderes til at være i så dårlig stand, at den
ikke vil kunne anvendes til andre formål. I Budget 2016-19 (A-701) om opførelse
af den nye brandstation var det forudsat, at ejendommen skulle sælges.

Efter nedrivning af den gamle brandstation retableres
arealet med støttemur mod skoven og bundopbygning udlagt med stabilgrus. Herefter
vil arealet, sammen med den eksisterende parkering på hjørnet af [adresse]
og [adresse], kunne anvendes til parkeringspladser under byggeriet ved
administrationsbygningen. I forlængelse heraf udbydes ejendommen til salg med
henblik på etablering af et nyt etagebyggeri.

Ejendommen Gammel [adresse], Hadsten

Der er tale om en ældre nedslidt ejendom, omfattet af
lokalplan nr. 328 for Ginneruplund, delområde IV, udlagt til boligformål.

På grunden er der aktuelt tre bygninger. Et nedslidt stuehus
fra 1877 og to udbygninger fra henholdsvis 1877 og 1927. Som led i
miljøscreening af bygningerne undersøges det aktuelt, om der stadig er to
nedgravede/underjordiske tanke på ejendommen.

Boligen har været anvendt til midlertidig boligplacering af
flygtninge, men har stået tom siden januar 2018. Boligen er i så dårlig stand,
at den skal gennemgribende istandsættes, hvis boligen skal genudlejes. Desuden
skæmmer de forfaldne bygninger området.

Bygningerne foreslås derfor nedrevet med henblik på et
efterfølgende udbud af grunden til salg som storparcel til ny boligbebyggelse.

**ØKONOMI**

De samlede udgifter til nedrivning af bygningerne
[adresse] 12 udgør 1,250 mio. kr.

Der er fra 2018 til 2019 overført et uforbrugt rådighedsbeløb
på 500.000 kr. til uspecificerede byggemodningsudgifter, der kan anvendes til
delvis finansiering af nedrivningerne. Restbeløbet på 750.000 kr. foreslås
finansieret af kassen.

Der søges dermed en samlet anlægsbevilling på 1,250 mio. kr.
finansieret af det afsatte rådighedsbeløb.

**INDSTILLING**

Direktøren for Teknik og Kultur indstiller til Byrådet:

1.
At der afsættes et rådighedsbeløb på 1,250 mio. kr. til
nedrivning af ejendommene [adresse] 12.
Rådighedsbeløbet finansieres af det afsatte rådighedsbeløb på 500.000 kr. til
uspecificerede byggemodningsudgifter samt et tillæg til rådighedsbeløbet på
750.000 kr. finansieret af kassebeholdningen.

2.
At Byrådet giver en anlægsbevilling på 1,250
mio. kr. til nedrivning af de to ejendomme samt retablering af arealerne,
finansieret af det afsatte rådighedsbeløb.

**BESLUTNING**